ЧРЕЗ ПРЕДСЕДАТЕЛЯ

 НА НАРОДНОТО СЪБРАНИЕ

 ДО

 МИНИСТЪРА

 НА МЛАДЕЖТА И СПОРТА

 Г-ЖА МАРИАНА ГЕОРГИЕВА

 П И Т А Н Е

 От КОРНЕЛИЯ МАРИНОВА

 Народeн представител от ПГ на ПП ГЕРБ

На основание чл.90, ал.1 от Конституцията наРепублика България и чл. 92 от Правилника за организацията и дейността на Народното събрание, внасям въпрос

ОТНОСНО: **ОПРЕДЕЛЯНЕ НА ОБЕКТИТЕ И ОБЩИНИТЕ-БЕНЕФИЦИЕНТИ НА**

 **ПУБЛИЧНИЯ ИНВЕСТИЦИОНЕН РЕСУРС НА ММС ЗА СПОРТНА**

 **ИНФРАСТРУКТУРА**

 УВАЖАЕМА ГОСПОЖО ГЕОРГИЕВА,

 Съгласно работния вариант за разпределение на средствата по ПМС 19/2014г. Приложение 3, 20 млн. лв. за спортна инфраструктура са предвидени за изграждане на спортни площадки-над 75,реконструкция и ново строителство на 3 спортни комплекса, 8 стадиона, 7 спортни зали, ремонт на 2 закрити басейна, 2 физкултурни салона, изграждане на конна база, ски шанца, лекоатлетическа писта, гребна база.

 Същевременно,по данни на МОН, в 208 училища в страната няма изградени физкултурни салони или приспособени помещения,а 382 физкултурни салони или помещения,ползвани за спорт в училищата са в лошо състояние.

 Образованието е държавна политика.Държавна политика е и осигуряването условия за спорт в училище.Не случайно чл.47,ал.3 от ЗФС разписва изискванията към училищата при изграждане,поддържане и развиване на спортно-материалната база.

 Считам,че предвид състоянието на съществуващата спортно-материална база в училищата,наличният в ММС инвестиционен ресурс би следвало да се насочи в голяма степен към училищата.

 В тази връзка,в качеството си на народен представител моля да ми отговорите на следния въпрос:

 Ползвана ли е и в каква степен информацията от МОН за състоянието на спортно-материалната база в училищата при определяне на обектите и общините-бенефициенти на публичен инвестиционен ресурс за спортна инфраструктура?

София Народен представител:

29.04.2014г.